MAIMAITHALI
విజేందర్‌పై గెలుపుకోసం తీవ్రంగా శ్రమిస్తున్నా
న్యూఢిల్లీ: డబ్ల్యుబీవో ఆసియా పసిఫిక్‌ సూపర్‌ మిడిల్‌ వెయిట్‌ చాంఫియన్‌ షిప్‌లో ప్రొ బాక్సింగ్‌లో ఓటమి ఎరుగని ధీరుడు భారత స్టార్‌ బాక్సర్‌ విజేందర్‌తో ఓరియెంటర్‌ సూపర్‌ మిడిల్‌ వెయితట్‌ ఛాంపియన్‌ జుల్ఫికర్‌ మైమైతియాలి ఆగస్టు 5న ముంబయిలో జరిగే బిగ్‌ ఫైట్‌కు సిద్దమవుతున్నాడు. ఇద్దరి వద్ద టైటిళ్లు ఉండటంతో గెలిచిన వారికి రెండు టైటిళ్లు లభిస్తాయి. అయితే విజేందర్‌కు తలపడేందుకు సిద్ధమైన మైమైతియాలి మూడో రౌండ్లలోపే నాకౌట్‌ చేసేందుకు తీవ్రంగా శ్రమిస్తున్నానని, రోజుకు పది గంటలు శిక్షణ పొందుతున్నానని వెల్లడించారు. అతడు తన కెరీర్‌లోనే అత్యంత కఠిన ప్రత్యర్థితో తలపడుతున్నాడు. మా బృందం విజేందర్‌ అన్ని బౌట్ల వీడియోలు పరిశీలించింది. లోటుపాట్లు తెలుసుకుంది. అందుకు ఆనుగుణంగా శిక్షణ అమలు చేస్తున్నారని మైమైతియాలి తెలిపారు. విజేందర్‌ నన్నో పిల్లవాడిగా జమకడుతున్నాడు. కానీ నా పిడి గుద్దులకు తప్పకుండా ఆశ్యర్చపోతాడని, ప్రొ.బాక్సింగ్‌లో అడుగుపెట్టిన నాటి నుంచి మా ఇద్దరికీ ఓటమి లేదన్నారు. విజేందర్‌కు ఒత్తిడి ఉంటుంది. భారత బాక్సింగ్‌లో రారాజు అనుకుంటున్న అతడిని కిందకు దించాల్సిన సమయం ఇదేనని జుల్ఫికర్‌ మాటల దాడికి దిగాడు.